Bretagne/Korpus-divyezhek-brezhoneg-galleg huggingface dataset:
Dans le bourg paroissial et seigneurial, les dernières maisons en pans de bois et la maison dite "de la Lanterne" (XVIe siècle), côtoient les façades remodelées aux XIXe et XXe siècles, tandis qu'au-delà du château, le quartier de l'ancien prieuré ne semble pas avoir changé depuis plus de 300 ans.
E bourc’h ar barrez hag an aotrou e weler an diwezhañ tiez o bannoù koad hag an ti a reer "ti al Letern" anezhañ (XVIvet kantved) e-kichen an talbennoù adkempennet en XIXvet hag XXvet kantved, tra ma ne hañval ket karter ar prioldi kozh, pelloc’h eget ar c’hastell, bezañ cheñchet ouzhpenn 300 vloaz zo.
De loin, les imposantes tours du château captent immédiatement le regard. 
Eus pell e vez sachet ar selloù kerkent etrezek melloù tourioù ar c’hastell.
Du haut de son chemin de ronde crénelé, de belles perspectives se dégagent sur le parc, la cité et le Lac Tranquille. 
Diwar e hent-ged kranellet ez eus ur gwel kaer war ar park, kêr hag al Lenn Sioul.
Dans ce décor préservé par le temps, la mémoire de François-René de Chateaubriand est omniprésente et rappelle que, en Bretagne comme en Allemagne, le Romantisme s'est aussi nourri de la contemplation des vieilles pierres et du temps qui passe... 
Dalc’het ez eus bet soñj eus François-René de Chateaubriand el lec’h-se hag a zo chomet heñvel a-hed ar bloavezhioù, ar pezh a zegas da soñj deomp eo bet maget ar Romantelezh ivez, koulz e Breizh hag e Bro-Alamagn, diwar arvestiñ ouzh ar mein kozh hag ouzh an amzer o vont hebiou...
De l'église aux rives du lac inspiré, un sentier s'inscrit dans les pas de l'illustre écrivain.
Eus an iliz betek ribloù al lenn awenet ez eer da zispenn roudoù ar skrivagner meur.
S’étendant le long d’une des plus belles baies de Bretagne, la ville ceinte de remparts de granit enserre le coeur historique de Concarneau.
Emañ Konk-Kerne, gant he c’hreiz-kêr istorel ramparzhioù greunvaen en-dro dezhañ, a-hed unan eus kaerañ baeoù Breizh.
Héritière de l’industrie de la pêche au XIXe siècle, elle s’est développée autour de son port. 
Kresket eo tro-dro d’ar porzh diazezet war ijnerezh ar pesketaerezh en XIXvet kantved.
En suivant les vallées, la ville passe du bleu au vert et décline tout son panel de paysages ruraux. 
Pa ’z eer da-heul an traoñiennoù e weler livioù Konk-Kerne o vont eus glas da glas-gwer dre ur skeuliad maezioù disheñvel.
Concarneau est une ville qui invite à la détente.
Ur gêr da zegas c’hoant da zistanañ eo.
Concarneau, dont l'existence est attestée depuis le XIIIe siècle, s’installe d’abord au coeur d’une anse, sur un îlot rapidement entouré de remparts puissants, qui subiront plusieurs phases de remaniement. 
Meneget eo Konk-Kerne abaoe an XIIIvet kantved. Da gentañ e voe diazezet kêr e-kreiz un ouf, war un enezennig a voe savet mogerioù-kreñv en-dro dezhi abred a-walc’h. Akempennet e voent meur a wech.
Cité défensive, Concarneau est aussi un lieu de passage incontournable sur la route de Quimperlé à Quimper. 
Ouzhpenn ur gêr difenn e oa Konk-Kerne ul lec’h a ranked tremen drezañ evit mont eus Kemperle da Gemper.
Héritage de cette double vocation, l'architecture défensive de la ville close abrite les plus anciennes habitations de la cité. 
Er gêr gloz ec’h adkaver an daou du-se eus Konk-Kerne : a-dreñv ar mogerioù difenn emañ an tiez-annez koshañ.
Au XIXe siècle, la multiplication des conserveries et l’expansion démographique sont à l’origine d’un développement des quartiers sur les rives proches ; l’architecture de la ville hors les murs est donc issue de l’histoire industrielle et ouvrière, dont les aménagements portuaires sont retracés au musée de la Pêche. 
En XIXvet kantved e voe krouet friturioù a-leizh ha mont a reas ar boblañs war greskiñ, da-heul kement-se e kreskas ar c’harterioù war ar ribloù tost ac’hano ; deuet eo tres kêr e-maez ar gêr gloz diwar an istor stag ouzh ar greanterezh hag ar vicherourien. Gallout a reer gwelet an doare m’eo bet kempennet ar porzh e mirdi ar Pesketaerezh.
Au XXe siècle, Concarneau fusionne avec ses deux communes voisines : Beuzec-Conq en 1945 et Lanriec en 1959. 
En XXvet kantved e voe unanet Konk-Kerne gant div gumun nes : Beuzeg-Konk e 1945 ha Lanrieg e 1959.
Les travaux récents dans le centre ville mettent en valeur ce patrimoine architectural toujours en évolution.
Da-heul al labourioù a zo bet kaset da benn nevez zo e kreiz-kêr eo bet lakaet glad ar savouriezh, hag a vez oc’h emdreiñ dibaouez, war wel en e splannañ.
L’entrée dans l’étonnante ville close emprunte un petit pont qui relie l’îlot à la terre. 
Mont a reer tre er gêr gloz dre ur pont bihan hag a stag an enezennig ouzh an douar bras.
Ce bijou de fortification se découvre à pied, en partant à l’assaut du chemin de ronde taillé dans d’épais remparts ou en flânant dans la rue Vauban bordée de maisons à pignon et dans les ruelles adjacentes.
War droad e vez graet anaoudegezh gant ar c’hreñvlec’h-se eus ar re gaerañ, dav eo krapat betek an hent-ged toullet e-barzh ar ramparzhioù tev pe mont da vale er straed Vauban etre an tiez o fignonoù, hag er straedigoù a gas war-zu ar c’hostezioù.
Dans le quartier du Passage ou dans le centre ville, d’autres circuits mettent à l’honneur les spectacles portuaire et maritime. 
E karter an Treizh-Lanrieg pe e kreiz-kêr ez eus troiadoù all ma c’haller gwelet birvilh ar porzh ha bed ar mor.
La prospérité des conserveries a marqué les quais et les rues de son empreinte. 
Ar c’haeoù hag ar straedoù zo evel testenioù eus ar mare ma veze graet berzh gant ar friturioù.
Le soir, un travail de mise en lumière souligne le profil de la cité.
Diouzh an noz e vez diskouezet mat tres kêr gant gouleier staliet a-ratozh.
Site de passage en limite de rivière navigable
Lec’h treizh er pellañ ma c’haller bageal
Ville castrale des Marches de Bretagne
Kêr-gastell e Marzoù Breizh
Châteaubriant est, depuis l’origine, une ville frontière. 
A-viskoazh eo bet Kastell-Briant ur gêr war ar vevenn.
Elle est la capitale du "Pays de la Mée", ce "Pays du Milieu", lieu de rencontre et d’affrontement entre les comtés de Nantes, Rennes et Angers, poste avancé des Marches de Bretagne. 
Kêr-benn Bro-Vez eo, "ar vro greiz" anezhi, al lec’h ma teue kontelezhioù Naoned, Roazhon hag Anjev da gejañ ha d’en em gannañ an eil gant eben, ul lec’h evel ar gedour kentañ e Marzoù Breizh.
Au pied de l'église Saint-Jean-de-Béré, la foire de Béré, avec plus de 45 000 visiteurs chaque année, témoigne de la vocation commerciale millénaire de cette ville de marches et de marchés.
Gant foar Vere a vez dalc’het bep bloaz ouzh troad iliz Sant Yann Bere, hag a vez sachet en tu all da 45 000 a dud ganti, e weler splann eo gouestlet ar gêr-se hag he marc’hadoù d’ar c’henwerzh mil bloaz zo.
Au début du XIe siècle, Brient, rallié ou proche du comte de Rennes, fit construire une forteresse au-dessus de la Chère et demanda aux bénédictins de Redon d’édifier à l’ouest du bourg, un prieuré, Saint-Sauveur-de-Béré, nom originel de l'église romane Saint-Jean-de-Béré. 
Brient, a oa aet a-du gant kont Roazhon, pe a oa tost outañ, a lakaas sevel ur c’hreñvlec’h a-us d’ar C’haer e penn kentañ an XIvet kantved. Goulenn a reas digant beneadiz Redon sevel ur prioldi e kornôg ar vourc’h, e anv Sant Salver Bere, anezhañ anv kentañ iliz romanek Sant Yann Bere.
Au flanc du puissant château (XIe-XIVe siècles), naquit et grandit la cité qui se dota, probablement au XIIIe siècle, de remparts dont le centre ville garde encore les contours. 
Ouzh troad ar c’hastell kreñv (XIvet-XIVvet kantved) e voe diazezet ar gêr a yeas war greskiñ ha lec’h ma voe savet, en XIIIvet kantved moarvat, ramparzhioù a adkaver o zres e-barzh stumm ar c’hreiz-kêr hiziv an deiz.
L’époque moderne et contemporaine vit la destruction de l’enceinte de la ville close, et l’axe de la ville basculer de 90° avec la création de la rue Aristide Briand et la démolition des vieilles halles en 1865. 
Er marevezhioù modern hag a vremañ e voe diskaret moger-dro ar gêr gloz, ha lakaet e voe ahel kêr da dreiñ diouzh 90° pa voe savet straed Aristide Briand ha distrujet ar c’hoc’huioù kozh e 1865.
Au fil des rues, l’hôtel de la Houssaye, la maison de l’Ange, la porte Neuve, la tour du Four Banal, l’hôtel de la Bothelière, témoignent du riche passé de Châteaubriant, tandis que la Grande Rue révèle à l’observateur attentif le processus de développement de cette ville qui sortit de son enceinte à partir de 1860.
Gwelet a reer, a-hed ar straedoù, pegen pinvidik e oa istor Kastell-Briant gwechall gant savadurioù evel Ostel La Houssaye, ti an Ael, ar Porzh Nevez, tour ar Forn Voutin, Ostel La Bothelière, tra ma c’haller kompren, pa seller pizh ouzh ar Straed Vras, penaos e oa aet ar gêr-se d’en em astenn en tu all d’ar mogerioù-tro adalek 1860.
À l’ombre du château fort des Brient, les colombages, les tours, les encorbellements, le chemin de ronde, les ruelles, les venelles dessinent le cœur médiéval de la ville. 
E skeud kastell kreñv ar re Vrient e tegas ar bannoù koad, an tourioù, ar c’horbelloù, an hent-ged, ar straedoù hag ar banelloù, un tres eus ar Grennamzer war galon kêr.
En poursuivant ce voyage dans le temps, Châteaubriant raconte une autre histoire, inspirée par les immeubles du XVIIIe et les constructions bourgeoises réalisées à partir de 1860 qui mettent en valeur le style haussmannien…
Pa ’z eer un tamm war-raok en amzer e tiskouez Kastell-Briant un neuz disheñvel gant savadurioù eus an XVIIIvet kantved hag an tiez bourc’hiz bet savet adalek 1860 diouzh doare Haussmann...
Un peu d’esprit de Paris en terre bretonne !
Un tamm liv giz Pariz e Breizh !
Proche de la capitale bretonne qu’il défendait, le château, bâti au bas Moyen Âge, est une véritable forteresse au cœur même de Châteaugiron. La ville, fondée à la même époque, blottie derrière les hautes tours de son château, abrite de nombreuses maisons aux pans de bois colorés.
Savet e voe ar c’hastell er Grennamzer diwezhañ evit difenn kêr-benn Breizh nepell alese. Ur gwir greñvlec’h eo e-kreiz Kastell-Geron, a zo bet savet d’ar memes mare. Er gêr-se, souchet a-dreñv tourioù uhel he c’hastell, e kaver kalz tiez o bannoù koad livet.
Une vie culturelle intense anime aujourd’hui ce riche patrimoine.
Hiziv an deiz e vez degaset birvilh en-dro d’ar glad-se gant ur vuhez sevenadurel puilh.
Au XIe siècle, le château est fondé par Anquetil, un chevalier peut-être d’origine normande qui reçoit du duc de Bretagne des terres et le droit d’y élever un château. 
En XIvet kantved e voe savet ar c’hastell gant ur marc’heg deuet eus Normandi moarvat, Anquetil e anv, hag a oa bet roet douaroù dezhañ gant dug Breizh, gant ar gwir da sevel e gastell eno.
Son fils, Giron, laisse son nom au site. 
Diwar anv e vab, Geron, e teu anv al lec’h.
Au Moyen Âge, ce lieu stratégique devient le centre de commandement d’une importante baronnie. 
E-kerzh ar Grennamzer en em gavas al lec’h strategel-se e penn ur varoniezh vras.
La ville se développe autour du château à partir du XIIe siècle. 
Kregiñ a reas ar gêr da greskiñ en-dro d’ar c’hastell adalek an XIIvet kantved.
Les moines de l’abbaye Saint-Melaine de Rennes y implantent un prieuré. 
Diazezet e voe ur prioldi eno gant menec’h abati Sant-Melan eus Roazhon.
Centre administratif, Châteaugiron devient au Moyen Âge un pôle commercial, célèbre pour son marché hebdomadaire, ses trois foires annuelles et le commerce des toiles à voile, les Noyales. 
Ouzhpenn ur greizenn velestradurel e teuas Kastell-Geron da vezañ ivez, e-doug ar Grennamzer, ur pol kenwerzh brudet evit e varc’had bep sizhun, e foarioù teir gwech ar bloaz ha kenwerzh al lien-gouel a veze graet Noal anezho.
Au XVIIIe siècle, le château est transformé en demeure de plaisance par son nouveau propriétaire qui agrandit et remodèle une partie du château dans un style d’architecture classique. 
En XVIIIvet kantved e voe treuzfurmet ar c’hastell da vont da di-annez gant ar perc’henn nevez a lakaas astenn hag adstummañ ul lodenn anezhañ diouzh ar c’hiz savouriezh klasel.
Au XIXe siècle, la construction d’une église, de halles et le percement de nouvelles rues font évoluer Châteaugiron sans toutefois lui faire perdre son homogénéité.
En XIXvet kantved e voe savet un iliz, koc’huioù ha straedoù nevez, ar pezh a lakaas Kastell-Geron da cheñch anez ober dezhi koll he neuz unvan.
En dépit de sa grande proximité de la métropole rennaise, la cité castrale revendique son urbanité et son indépendance. 
Daoust m’emañ tost-ha-tost ouzh meurgêr Roazhon e fell d’ar gêr-gastell chom ur gêr en hec’h-unan da vat.
Forte de son statut de ville millénaire, elle déploie depuis une trentaine d'années une énergie débordante pour se qualifier par une politique culturelle et événementielle cohérente, et pour préserver et diversifier ses fonctions traditionnelles de centralité, en les distillant savamment dans son cœur historique : hôtel de ville, salle d'exposition et salle des fêtes dans le prestigieux château fondateur, médiathèque dans les anciennes halles, boutiques dans les maisons et auberges en pans de bois aux enseignes soignées...
Harpet war hec’h istor mil bloaz e laka kalz a nerzh evit bezañ anavezet dre he folitikerezh kempoell a-fet sevenadur hag abadennoù, hag evit delc’her ha liesaat hec’h obererezhioù a gêr-benn, a zo strewet mat er c’hreiz-kêr istorel : an ti-kêr, ar sal diskouezadegoù ha sal ar gouelioù er c’hastell kaer diazez, ar vediaoueg er c’hoc’huioù kozh, stalioù en tiez, ostalerioù o bannoù koad hag o asagnoù treset brav...
Site de passage sur la rivière du Leff
Lec’h treizh war al Leñv
Ville castrale, protégée par l'eau
Kêr-gastell gwarezet gant an dour
Au croisement de voies de communication essentielles en Bretagne, le site de Châtelaudren fut de tout temps, un lieu stratégique, un lieu de vie privilégié le long de la rivière du Leff. 
Emañ Kastellaodren en ul lec’h ma teu hentoù pouezus eus Breizh da groaziañ an eil re ar re all, hag a-viskoazh eo bet ul lec’h strategel hag ul lec’h bevañ priziet a-hed ar Stêr-Leñv.
D'abord place forte, l'intense activité commerciale et artisanale de la cité va en faire la capitale historique du Goëlo. 
Da gentañ e oa ur c’hreñvlec’h, ha dre al lañs a oa gant ar c’henwerzh hag an artizanelezh enni e teuas da vezañ kêr-benn istorel Bro-Oueloù.
Elle deviendra au XXe siècle, grâce à l'implantation du Petit Echo de la Mode et de sa manufacture de patrons-modèles, la seconde capitale de la mode française.
En XXvet kantved, p’en em stalias ar Petit Echo de la Mode hag e labouradeg patromoù, e voe lakaet da eil kêr-benn ar c’hiz doare Bro-Frañs.
L'histoire de Châtelaudren commence sur le promontoire de l'ancien château, aujourd'hui disparu. 
Kregiñ a reas istor Kastellaodren war an dosenn lec’h ma oa ar c’hastell kozh n’eus ket anezhañ ken.
Le comte Audren l'édifie au XIe siècle, et sa descendance confie aux moines de Saint-Magloire de Léhon, le soin d'y fonder un prieuré et un bourg en contrebas. 
Savet e voe gant ar c’hont Aodren en XIvet kantved. Diskennidi Aodren a lakaas menec’h Sant-Maglor, eus Lehon, da sevel eno ur prioldi hag ur vourc’h izeloc’h.
Ce lieu de passage privilégié permet d'asseoir la vocation commerciale et artisanale de la cité, bientôt consacrée capitale du Goëlo. 
Abalamour m’edo ar gêr en ul lec’h treizh eus ar re bennañ e voe tapet lañs ganti a-fet kenwerzh hag artizanelezh, ha dont a reas neuze da vezañ kêr-benn Bro-Oueloù.
Relais de poste important et actif marché au fil durant le XVIIIe siècle, la ville donne naissance à une "grande place", la place de la République, bordée de hautes demeures aux lucarnes remarquables. 
E-kerzh an XVIIIvet kantved e oa eno un ehan pouezus evit ar post hag ur marc’had meur evit an neud. D’ar mare-se e voe savet ur "blasenn vras", plasenn ar Republik hiziv an deiz, gant tiez-annez uhel o lukanoù dibar tro-dro dezhi.
Le quartier ceinturant l'église Saint-Magloire (XVIIIe siècle) témoigne de l'organisation architecturale passée de la cité avec ses rues étroites, ses placettes et ses maisons aux toits pentus et galbés. 
Gant ar c’harter a zo en-dro da iliz Sant-Maglor (XVIIIvet kantved) e weler an doare ma oa bet stummet kêr Gastellaodren gant he straedoù strizh, he flasennigoù hag he ziez o zoennoù garbet war zinaou.
Les activités artisanales et l'ambiance festive de ce quartier l'ont fait qualifier, par un parisien en visite, de "quartier latin", nom qui lui est resté depuis ! 
Abalamour d’an obererezhioù artizanelezh ha d’an endro fest a veze er c’harter-se e oa bet lakaet da "garter latin" gant ur Parizian a oa o tremen eno, ha chomet eo al lesanv-se abaoe !
La place du Leff, entièrement réaménagée et pavée, guide le visiteur vers le joyau de la commune, la chapelle Notre-Dame-du-Tertre. 
Dre blasenn al Leñv, a zo bet adkempennet penn-da-benn ha pavezet, ez eer betek monumant kaerañ ar gumun, chapel Itron-Varia ar Run.
Fondée à l'aube du XIVe siècle, elle abrite des lambris peints d'une extrême rareté (132 tableaux).
Savet e voe e penn kentañ ar XIVvet kantved. Kavout a reer enni lambruskoù livet rouez-kenañ (132 daolenn).
La rivière a joué un rôle majeur dans l’histoire de la cité. 
Ur roll a bouez he deus bet ar stêr en istor ar gêr.
Par un savant système hydraulique, elle a protégé la forteresse et la ville en contrebas, activé les aubes des moulins pendant des siècles, avant d’alimenter les turbines du Petit Echo de la Mode qui s’installe en 1920. 
Dre ur reizhiad kemplezh dre zour he deus gwarezet ar c’hreñvlec’h hag ar gêr izeloc’h, lakaet rodoù ar milinoù da dreiñ e-pad kantvedoù, a-raok lakaat troellrodoù Le Petit Echo de la Mode da vale adalek 1920.
C’est dans un extraordinaire décor de métal riveté, de briques et de béton à l’architecture toute industrielle qu’une exposition annuelle renouvelle le souvenir du plus célèbre magazine de couture de l’histoire. 
Bep bloaz e vez savet un diskouezadeg e-barzh an endro greantel espar-se, e-mesk ar metal riñvedet, ar brikennoù hag ar betoñs, evit degas da soñj eus istor ar magazin brudetañ a zo bet war dachenn ar gwrierezh.
Au fil de l’eau, chaque parcours est à la mode !
A-hed ar stêr ez eer da-heul ar c’hiz !
Site de promontoire et de passage sur l'estuaire de la Rance
Lec’h war an uhel ha lec’h treizh war aber ar Renk
Ville castrale de type "roche-forte"
Kêr-gastell doare « roc’h-kreñv »
Cité médiévale située en fond d’estuaire de la Rance, qui s’ouvre sur la Côte d’Émeraude entre Dinard et Saint-Malo, Dinan a toujours attiré les romantiques et les voyageurs épris de rêves et de merveilleux. 
Emañ Dinan, anezhi ur gêr eus ar Grennamzer, e deun aber ar Renk a zo digor war Aod an Emrodez etre Dinarzh ha Sant-Maloù. A-viskoazh eo bet dedennet ganti ar romantelourien hag ar veajourien sot gant an hunvreoù hag ar faltazi.
« Dinan est une bien belle ville agglutinée et maçonnée en surplomb sur un précipice, comme un nid d’hirondelle », écrivait Victor Hugo, un de ses plus illustres visiteurs.
« Dinan zo ur gêr brav-eston tamolodet ha mañsonet war valir a-us d’un torrod, evel un neizh gwennili », a skrive Victor Hugo, unan eus ar vizitourien vrudetañ.
C’est autour d’un château féodal, au croisement d’une voie navigable et d’une voie terrestre, qu’est fondée la ville de Dinan, au XIe siècle. 
En-dro d’ur c’hastell feodel, lec’h ma teu un hent bageal da groaziañ un hent war zouar, e voe savet Dinan en XIvet kantved.
Dès le XIIe siècle, celle-ci abrite les activités de négociants et d'artisans attirés par des foires réputées. 
Adalek an XIIvet kantved e teuas marc’hadourien hag artizaned da labourat enni, sachet ma oant gant ar foarioù brudet.
Devenue cité ducale à partir de la fin du XIIIe siècle, Dinan se dote de remparts – les plus importants conservés aujourd’hui au nord de la Loire –, puis d’un puissant donjon à la fin du XIVe siècle.
Dont a reas da vezañ kêr an dug e fin an XIIIvet kanved. Er mareoù-se e voe savet ramparzhioù en-dro da Zinan – anezho ar re vrasañ a zo bet miret betek an deiz a hiziv e norzh al Liger –, hag ur mell tour-meur e fin ar XIVvet kantved.
Cité textile, la ville connaît un essor remarquable jusqu’à la Révolution. 
Berzh a reas en un doare espar gant ar gwiaderezh betek an Dispac’h.
Dinan affiche alors sa richesse, exalte sa personnalité et construit son patrimoine : tour de l’Horloge (XVe), église Saint-Malo (XVe-XIXe), embellissement de la basilique Saint-Sauveur (XVIIe-XVIIIe), hôtels particuliers (XVIIe-XVIIIe). 
Da neuze e lakae Dinan he finvidigezh hag hec’h identelezh war wel, ha lakaet e voe sevel an traoù aroueziusañ a welomp c’hoazh : tour an Orolaj (XVvet), iliz Sant Maloù (XVvet-XIXvet), kaeraat bazilikenn ar Salver (XVIIvet-XVIIIvet), osteloù prevez (XVIIvet-XVIIIvet).
Mais, c’est au petit peuple des boutiques et des échoppes que Dinan doit la floraison de ses maisons en pans de bois qui caractérisent si bien la ville : maisons à encorbellement (XVe), maisons à porches (XVIe) et maisons à vitrines (XVIIe). 
Met a-drugarez d’ar bobl vunut a laboure er boutikloù hag er staligoù e voe savet an tiez o bannoù a weler stank c’hoazh e Dinan hag a zegas he neuz dibar dezhi : tiez o c’horbelloù (XVvet), tiez porched (XVIvet) ha tiez o rakstalioù (XVIIvet).
Avec la révolution industrielle, l’activité économique décline sans toutefois disparaître. 
Da-heul an dispac'h greantel ez eas an obererezhioù armerzhel war zigreskiñ, anez mont da get avat.
Ses marchands, ses artisans, ses foires et son marché permettent à Dinan d’affirmer, encore aujourd’hui, sa vocation de capitale commerciale des Pays de Rance.
Gant he c’henwerzhourien, hec’h artizaned, he foarioù hag he marc’had eo chomet Dinan, hiziv an deiz c’hoazh, kêr-benn ar c’henwerzh e Bro ar Renk.
Une cité atypique où passé et devenir se conjuguent au quotidien. 
Ur gêr digustum eo, lec’h m’en em vesk an amzer dremenet hag an amzer-da-zont er vuhez pemdez.
Perpétuant son activité de commandement et de négoce au temps des ducs, ses rues bruissent en permanence de son dynamisme économique et de ses animations. 
Delc’her a ra an armerzh, lañs gantañ, hag an diduamantoù da zegas birvilh e straedoù Dinan evel da vare an duged, pa oa diazezet obererezhioù ar gêr-se war ar c’henwerzh ha war he statud kêr-benn.
En sillonnant cette ancienne "roche forte", de la haute à la basse ville, l’histoire mouvementée de la cité se révèle au fil de la découverte de ses maisons à porche en pans de bois, de ses spectaculaires remparts ou de ses maisons d’armateurs et de marchands du port. 
Pa’z eer da vale er « roc’h-kreñv » kozh-se, eus traoñ kêr betek gorre-kêr, e teu hec’h istor trubuilhet war wel bep ma tizoloer he ziez porched o bannoù koad, he mogerioù-tro sebezus pe tiez ar baramatourien hag ar varc’hadourien war ar porzh.
Spectacles de musique, de théâtre ou de rues, balades insolites illustrent et revisitent désormais les temps de l’épopée.
Gant abadennoù sonerezh, c’hoariva pe arvestoù er straedoù, baledadennoù dic’hortoz, e vez degaset da soñj en un doare nevesaet eus mareoù kaerañ Dinan.
Site de passage sur le Nançon.
Lec’h treizh war an Nanton.
Aux confins de la Bretagne, du Maine et de la Normandie, en plein coeur des Marches de Bretagne, Fougères est, dès l’origine, un important centre d’échanges et de commerce. 
War ar vevenn etre Breizh, Maine ha Normandi, e-kreiz Marzoù Breizh, emañ Felger. Adalek penn kentañ hec’h istor eo bet ur greizenn a bouez evit an eskemmoù hag ar c’henwerzh.
Cette grande baronnie au temps du duché conserve de cette époque, une impressionnante forteresse.
Eno ez eus chomet ur mell kreñvlec’h eus mare an dugelezh, pa oa Felger ur varoniezh vras.
Situé dans un méandre du Nançon, le château de Fougères profite dès sa création au XIe siècle, de cette protection naturelle. 
Emañ kastell Felger, bet savet en XIvet kantved, en ur gildroenn eus an Nanton, hag a-viskoazh eo bet ar stêr-se ur gwarez naturel evitañ.
De la simple tour de bois des origines à l’immense place forte du XVe siècle, son système de défense ne cesse d’être perfectionné. 
Solutaet eo bet e zifennoù a-hed an amzer, eus an tour koad simpl a oa da gentañ betek ar pezh mell kreñvlec’h eus ar XVvet kantved.
Dans le quartier Saint-Sulpice, au pied du château, tanneurs, drapiers et teinturiers installent leurs moulins sur la rivière. 
E karter Sant-Sulpis, ouzh troad ar c’hastell, e teuas kivijerien, mezhererien ha livadennerien da staliañ o milinoù war ar stêr.
Commerçants, artisans et banquiers s’établissent quant à eux sur la colline dominant la vallée. 
Diouzh o zu ez a kenwerzhourien, artizaned ha bankourien d’en em staliañ war an duchenn a zo a-us an traoñienn.
Au XIIIe siècle, Raoul III, baron de Fougères, fait entourer sa cité de remparts. 
En XIIIvet kantved e lakaas Raoul III, baron Felger, sevel ramparzhioù tro-dro da gêr.
Prenant plus tard le pouvoir politique, les bourgeois édifient un hôtel de ville et un beffroi. 
Diwezhatoc’h e voe savet un ti-kêr hag ur befrez gant ar vourc’hizien, a oa deuet da vezañ mistri kêr.
Après les incendies du XVIIIe siècle, la haute ville est reconstruite en pierre suivant les plans d’urbanisme inspirés par ceux de l’architecte royal Gabriel. 
War-lerc’h an tanioù-gwall a zegouezhas en XVIIvet kantved e voe adsavet Felger e maen diwar skouer doare kêraozañ Gabriel, anezhañ tisavour ar roue.
À la fin du XIXe siècle, Fougères vit une véritable révolution industrielle et devient "capitale de la chaussure". 
E fin an XIXvet kantved e c’hoarvezas ur gwir dispac’h greantel e Felger a zeuas da vezañ « kêr-benn ar boteier ».
Aujourd’hui, la réhabilitation du quartier ouvrier et la création de nouveaux pôles culturels tissent le lien entre passé et présent.
Hiziv an deiz eo bet adingalet karter ar vicherourien ha krouet ez eus bet poloù sevenadurel d’ober ul liamm etre an amzer dremenet hag an amzer-da-zont.
Un parcours scénographique accompagne la découverte du "Fabuleux château de Fougères". 
Kaset e vezer d’ober gwelloc’h anaoudegezh gant "Kastell marvailhus Felger" da-heul un droiad leurennet.
Entre histoire et légendes, des reconstitutions visuelles et sonores illustrent le rôle clé de la ville forte dans la défense du duché. 
Dre arvestoù istorel adsavet, etre istor ha mojennoù, e vez diskouezet ar roll pouezus a oa gant Felger, kêr greñv anezhi, evit difenn an dugelezh.
Dans les pas de personnages mythiques, l’architecture d’hier rejoint celle d’aujourd’hui, mêlant les pierres médiévales à la fraîcheur des jardins s’inclinant aux pieds des fortifications. 
En ur zispenn roudoù tud vojennel e teu ar savouriezh gwechall da gejañ ouzh an hini a vremañ evit meskañ mein ar Grennamzer gant freskadurezh al liorzhoù war-ziribin a zo ouzh troad ar mogerioù-kreñv.
Des terrasses, la vue s’étend sur le château et les monuments de la cité.
Diwar ar savennoù e c’haller sellet ouzh ar c’hastell ha monumantoù Felger.
Ville castrale de type "roche forteresse"
Kêr-gastell doare « roc’h kreñv »
Guémené, cité médiévale presque millénaire, blotti au creux de vallons bordant le Scorff, s’est développé au pied de sa motte castrale. 
Ouzh troad ur voudenn-gastell, souchet e-barzh saonioù war ribl ar Skorf, eo bet diazezet ar Gemene, anezhi ur gêr eus ar Grennamzer hag a zo tost mil bloaz.
D’imposants vestiges attestent de la riche histoire des princes Rohan-Guémené. 
Gwelet a reer, gant an dismantroù bras a chom eno, pegen pinvidik eo bet istor priñsed Roc’han-Gemene.
La cité, propriété des Rohan depuis 1377, a été érigée en principauté par lettre patente de Charles IX en 1570. 
Abaoe 1377 e oa ar gêr e dalc’h ar re Roc’han, ha lakaet e voe da briñselezh dre ul lizher-aotren a-berzh Charlez IX e 1570.
La famille des princes de Guémené fut une des plus grandes de France et fut très influente jusqu’à la Révolution.
Unan eus familhoù meur Bro-Frañs e oa familh priñsed ar Gemene ha kalz a bouez he doe betek an Dispac’h.
Guémené fut fondé au cours de la première moitié du XIe siècle par le seigneur Guegan qui y établit son kemenet (sa commanderie, terme à l’origine de la cité : er guemene devient Guemené). 
Savet e voe ar Gemene e-kerzh hanterenn gentañ an XIvet kantved gant an aotroù Gwegan, a ziazezas eno e gemened (da lavaret eo e gomandiri, diwar-se anv ar gêr).
Très vite, la ville devint prospère. 
Buan-tre e voe graet berzh gant ar gêr.
Les grandes foires attirent un public important. 
Desachet e veze ur bern tud gant ar foarioù bras.
On y découvre de nombreux vestiges du passé tout au long d’un parcours patrimoine. 
Kavet e vez kalz relegoù eus an amzer dremenet a-hed un hentad glad.
Le visiteur attentif sera sensible à l’organisation médiévale de la cité : pignons sur rue, maisons à colombage, parcellaire en lanière, auditoire, maison du Sénéchal, maladrerie, ruelles surprenantes, jardins en terrasse. 
Sachet e vo selloù ar vizitourien lemm o lagad gant framm ar gêr deuet eus ar Grennamzer : pigonoù er straedoù, tiez o bannoù koad, stumm hir an tachennoù, al lez-varn gozh, ti ar Senesal, klañvdi, straedigoù souezhus, liorzhoù gant savennoù-douar.
Guémené, connu par la richesse de son patrimoine bâti, est aussi un haut lieu de la gastronomie. 
Ouzhpenn bezañ anavezet evit he savadurioù kaer ha pinvidik, ez eo ar Gemene ul lec’h brudet-kenañ a-fet gastronomiezh.
On y déguste la célèbre andouille de Guémené, les crêpes arrosées de cidre, les fameuses galettes de pommes de terre, spécialité pourleth. 
Eno e vez tañvaet anduilh ar Gemene, ur meuz brudet ma’z eus, krampouezh ha sistr d’o heul, galetez avaloù-douar ken anavezet er Vro Pourlet.
De charmants estaminets permettent de se rafraîchir ou de se restaurer dans une ambiance chaleureuse où la musique n’est jamais très loin.
Gallout a reer evañ ur bannac’h pe debriñ e-barzh ostalerioù dudius, enno un endro plijus gant sonerezh da-heul a-wechoù.
Guémené est baigné par le Scorff, rivière pittoresque au milieu de magnifiques vallées.
Emañ ar Gemene war vord ar Skorf, ur stêr gaer hag a dremen a-dreuz traoñiennoù ken kaer all.
Sur les rives, des maisons particulièrement pimpantes côtoient manoirs, chapelles, fontaines…. et tout l’héritage des princes de Rohan-Guémené. 
A-hed ar ribloù e kaver tiez eus ar re vravañ a bep eil gant manerioù, chapelioù, feunteunioù... ha kement a zo chomet war-lerc’h ar briñsed Roc’han-Gemene.
Les gourmands et les amateurs de surprises ne manquent jamais la fête de l’andouille (deuxième week-end après le 15 août), les jeudis de Guémené durant l’été, et tous les deux ans à la Pentecôte, le carnaval Pourleth, réputé pour la qualité de ses réalisations et son ambiance colorée.
Ar begoù lipous hag ar re a blij an traoù souezhus dezho na c’hwitont ket gwech ebet gouel an anduilh (d’an eil dibenn-sizhun goude ar 15 a viz Eost), yaouvezhioù ar Gemene e-pad an hañv ha bep eil bloaz d’ar Pantekost, Ened ar Vro-Pourled a zo brudet evit kalite an arvestoù hag e endro liesliv.
Ville castrale trégoroise aux confins des évêchés du Léon et de la Cornouaille
Kêr-gastell eus Bro-Dreger, war ar vevenn gant Bro-Leon ha Bro-Gerne
L’essentiel du tissu bâti, monuments et anciennes demeures de caractère en granit, borde une longue place où se concentrent, depuis des siècles, les activités commerciales. 
Emañ an darn vrasañ eus ar savadurioù, anezho monumantoù ha tiez-annez kozh neuziet-kaer e greunvaen, en-dro d’ur blasenn hir ma kaver ul lodenn vat eus ar stalioù-kenwerzh kantvedoù zo.
La cité a su tirer profit de sa vocation ancestrale de foires et de marchés, comme en témoigne son riche patrimoine bâti.
Berzh he deus graet ar gêr-se evel ul lec’h brudet mil bell zo evit ar foarioù hag ar marc’hadoù, ar pezh a weler splann gant pinvidigezh he glad savadurel.
Né au milieu du XIe siècle à proximité d’une motte féodale, Guerlesquin obtint dès 1434, du duc de Bretagne, les poids et balances et le titre de ville. 
Savet e oa bet Gwerliskin e-kreiz an XIvet kantved e-kichen ur voudenn feodel. E 1434 e voe roet dezhi, gant dug Breizh, ar gwir da gaout pouezioù ha balañsoù, ha lakaet e voe da gêr.
Le commerce déjà florissant se développe au XVIe siècle, entraînant l'édification de premières halles de bois surmontées d’un auditoire de justice, et d'une mesure à grains. 
Delc’her a reas ar c’henwerzh da dapout lañs er XVIvet kantved, diwar-se e voe savet koc’huioù kentañ e koad, ul lez-varn a-us dezho, hag ar « maen gaou » evit muzuliañ ar greun.
Au XVIIe siècle, la cité renforce ses fonctions de marché et de justice ; la prison seigneuriale, appelée aussi Présidial, est construite en 1640, sous forme de petite forteresse. 
Er XVIIvet kantved e voe solutaet roll Gwerliskin war dachenn ar marc’hadoù hag ar justis ; savet e voe toull-bac’h an aotrou, a vez graet ar Prezidial anezhañ ivez, e 1640, gantañ stumm ur c’hreñv bihan.
Au XIXe siècle, la cohue en bois est remplacée par des halles en granit, et l'église du XVIe siècle est agrandie dans le respect du style d'origine. 
En XIXvet kantved e voe savet ur c’hoc’hu greuvaen e-plas an hini koad ha kresket e voe an iliz eus ar XVIvet kantved en ur zoujañ ar stil orin.
Au fil des siècles, la présence d’une importante corporation de tailleurs de pierre a permis la création d’un patrimoine architectural de qualité. 
A-drugarez d’ur c’horfuniad benerien hag a oa kreñv er gêr-se ez eus bet savet, a-hed ar c’hantvedoù, ur glad savadurel eus ar c’hentañ troc’h.
Aujourd’hui encore, les maisons nobles jalonnent les places successives de la cité, tandis que les maisons d'ouvriers, d’allure plus modeste, sont cantonnées dans les rues adjacentes.
Hiziv an deiz c’hoazh e weler tiez nobl en-dro d’ar plasennoù a zo an eil da-heul eben e Gwerliskin, tra ma kaver tiez ar vicherourien, disteroc’h o stumm, a-hed ar straedoù a ya kuit ac’hano war-zu ar c’hostezioù.
Classé 3 fleurs, Guerlesquin offre un visage épanoui ! 
Brav eo Gwerliskin da welet, ha lakaet eo er rumm « 3 bleuñvenn ».
Les aménagements paysagers et patrimoniaux, particulièrement soignés, apportent une belle fraîcheur au granit omniprésent. 
Gant an doare pizh m’eo kempennet an takadoù glas hag ar monumantoù e tegaser un tamm freskted en-dro d’ar greunvaen a gaver e pep lec’h.
Parterres et bassins fleuris aux couleurs harmonieuses, jardin de simples aux plantes aromatiques et médicinales, le Champ de Bataille, petit théâtre de verdure qui met en scène les vestiges de la chapelle Saint-Ener… ; tout s’associe pour dérouler d’agréables allées au cœur de l’histoire.
Bleuñvegoù ha poulloù bleuñvet o livioù kaer, liorzh al louzeier, Tachenn ar Soudarded, anezhi ur c’hoariva glasvez bihan savet e-touez dismantroù chapel Sant Ener … ; kement tra a ya d’ober hentoù-bale dudius e-kreiz an istor.
Site de pont sur le Trieux sur une voie ouest-est stratégique de la Bretagne nord.
Lec’h ma’z eus ur pont war an Trev war an hent kornôg-reter strategel evit norzh Breizh.
Ancienne capitale du Penthièvre, apanage traditionnel des cadets de la famille ducale, Guingamp a réussi, grâce à ses princes souvent remuants, à s'affirmer face à Pontrieux, son port maritime mieux situé sur le Trieux, et aux cités épiscopales de Tréguier et Saint-Brieuc. 
Kêr-benn ar Pentevr ha perc’henniezh ar yaouaerien eus familh duged Breizh e oa bet Gwengamp gwechall. A-drugarez d’ar briñsed-se, birvidik alies, e oa deuet a-benn da zelc’her he fouez daoust da Bontrev, he forzh-mor hag a zo lec’hiet gwelloc’h war an Trev, ha kêrioù eskobel Landreger ha Sant-Brieg.
Aujourd'hui, malgré la proximité de cette dernière, elle affiche toujours identité et vitalité fortes.
Hiziv an deiz, ha p’emañ tost-tre ouzh Sant-Brieg, eo kreñv he nerzh hag hec’h identelezh.
Eudes, frère du duc Alain III, y réside le premier au XIe siècle, édifiant une puissante motte au-dessus du Trieux. 
En XIvet kantved e voe Eozen, breur an dug Alan III, an hini kentañ o chom eno. Lakaat a reas sevel ur voudenn greñv a-us d’an Trev.
Son fils Étienne, comte de Bretagne, y adjoint une enceinte, siège d'une paroisse dédiée à Notre Dame, pour attirer commerçants et artisans. 
Gant e vab Stefan, kont Breizh, e voe lakaet ur voger-dro ouzhpenn, lec’h ma voe diazezet ur barrez dediet d’an Itron-Varia, evit sachañ kenwerzhourien hag artizaned.
Il y fait frapper monnaie et favorise, hors de l'enceinte, l'implantation de cinq sanctuaires et bourgs prieuraux, faisant de Guingamp une ville de toute première importance en Bretagne. 
Lakaat a rae kognañ pezhioù-moneiz eno ha sikour pemp santual ha bourc’h-prioldi d’en em staliañ e-maez ar gêr gloz, ar pezh a reas da Wengamp bezañ ur gêr a bouez bras e Breizh.
Au début du XIVe siècle, grâce à Guy, frère du duc Jean IV, et à sa fille Jeanne épouse de Charles de Blois, Guingamp retrouve son rayonnement avant de subir la guerre de Succession. 
E penn kentañ ar XIVvet kantved, a-drugarez da Wion, breur d’an dug Yann IV, ha d’e verc’h Janed, gwreg Charlez Bleiz, e voe lañs gant Gwengamp adarre, a-raok bezañ gwallgaset gant Brezel an Hêrezh.
L’arrivée de Pierre de Penthièvre ouvre une nouvelle période de prospérité qui fixe les contours essentiels de la ville. 
P’en em gavas Pêr Pentevr ec’h adkrogas Gwengamp gant ur c’houlzad berzh. E-pad ar maread-se e voe treset harzoù kêr.
En 1442, le futur duc de Bretagne fait construire un château flanqué de quatre tours. 
E 1442 e voe lakaet sevel, gant an hini a yeas da zug Breizh, ur c’hastell gant pevar zour outañ.
La ville déborde bientôt hors les murs grâce à son industrie du drap, active "dans le bourg noble" autour de l’abbaye Sainte-Croix. 
Goude-se en em astennas kêr en tu all d’ar mogerioù da-heul al lañs a oa gant labour al lien er « vourc’h nobl » tro-dro da abati Santekroe.
Le XVIIe siècle voit la réalisation de la plupart des ensembles architecturaux de la ville : monastères des Augustines, des Ursulines, de Montbareil, maisons nobles et bourgeoises aux portes sculptées, mais aussi, en 1626, le démantèlement du château. 
Er XVIIvet kantved e voe savet an darn vrasañ eus an holladoù savouriezh a zo e Gwengamp : manatioù an Aogustinezed, an Ursulinezed, hini Montbareil, tiez nobl ha bourc’hiz o dorioù kizellet. Er memes mare avat, e 1626, e voe dispennet ar c’hastell.
Même si le renouvellement urbain du XVIIIe siècle a fait disparaître, dans l'ancienne ville close, nombre de maisons en pans de bois de la célèbre et originale école des maîtres charpentiers de Guingamp, la place du Centre constitue un des plus beaux espaces urbains de Bretagne avec son patrimoine architectural représentatif des grandes heures de la cité.
Distrujet e oa bet, er gêr gloz kozh, kalz tiez o bannoù koad savet gant ar skol mistri gilvizien Gwengamp, unan brudet ha dibar, pa voe adnevezet kêr Wengamp en XVIIIvet kantved. Daoust da se ez eo ar blasenn Greiz unan eus ar c’haerañ takadoù kêrel a gaver e Breizh, gant he glad savouriezh arouezius eus mareoù emsavusañ Gwengamp.
L'identité de "Gwengamp" puise ses racines dans sa double appartenance : au Trégor et à la Bretagne bretonnante sur le plan linguistique et religieux ; au Penthièvre pour le champ historique et militaire. 
Dont a ra identelezh Gwengamp diwar an div vro ez eo-hi stag outo : Treger hag ar vro vrezhonek evit a sell ouzh ar yezh hag ar relijion; a Pentevr evit a sell ouzh an istor hag an arme.
Ce positionnement original n'est pas étranger à son rayonnement actuel, qu'il soit culturel avec l'organisation chaque année de la Saint-Loup, rendez-vous de la danse en Bretagne, ou sportif avec l'épopée footballistique de la célèbre équipe de l'En Avant.
Diwar al lec’hiadur digustum-se moarvat ar vrud a zo gant Gwengamp en deiz a hiziv, pe e vefe war dachenn ar sevenadur gant festival ar Sant-Loup, anezhañ an darvoud bras e-keñver an dañs e Breizh a vez aozet bep bloaz, pe war dachenn ar sport gant ar skipailh brudet-kaer War-raok Gwengamp.
Site de passage en fond d'estuaire sommé par un promontoire.
Lec’h treizh e deun un aber, ur beg-douar a-us dezhañ
Site de franchissement depuis l'âge de Bronze, c'est en devenant cité ducale au XIIIe siècle que Hennebont entre dans l'histoire. 
Abaoe oadvezh an Arem eo Henbont ul lec’h treizh met kregiñ a reas hec’h istor da vat en XIIvet kantved, pa zeuas da vezañ ur gêr an dug.
Possédant la seule enceinte médiévale du pays de Lorient, elle offre aux visiteurs, malgré les désastres de la seconde guerre mondiale, un large panorama de l'histoire de Bretagne.
E bro an Oriant n’eus nemet en Henbont ma c’haller gwelet ur voger-dro eus ar Grennamzer, ha daoust d’an distrujoù e-kerzh an eil Brezel-bed ec’h adkaver eno un diverrañ eus ul lodenn vat eus istor Breizh.
Abritée au fond de la rade de Lorient, la cité d’Hennebont, dont le nom signifierait "vieux-pont", relie par le Blavet, l'Argoat, le pays des bois, et l'Armor, le pays de l'océan. 
Goudoret eo kêr Henbont e deun morlenn an Oriant. Savet eo hec’h anv diwar « hen » ha « pont », hag  ober a ra ul liamm, dre ar  Blavezh, etre an Argoad hag an Arvor.
Au XIIIe siècle, le duc de Bretagne, Jean Ier, en fait une cité ducale. 
En XIIIvet kantved e voe lakaet da gêr an dug gant Yann Iañ.
Sa femme, Blanche de Navarre, y fonde l'abbaye cistercienne Notre-Dame-de-Joye. 
Gant e wreg Gwenn Navarra e voe diazezet eno abati sistersian Itron-Varia ar Joe.
Lors de la guerre de Succession de Bretagne, elle fait face à plusieurs sièges. 
Meur a wech e voe lakaet seziz warni e-pad Brezelioù Hêrezh Breizh.
C'est là que Jehanne dite "la Flamme" se distingue en exhortant les Hennebontais à la résistance. 
Eno e voe tapet brud gant Janed Flandrez, a voe graet « ar Flammenn » anezhi goude-se, pa vroudas tud Henbont da stourm.
Au XVe siècle, l'enceinte est rebâtie comme en témoigne la porte de Broerec'h flanquée de ses deux tours, gardiennes de la ville close. 
Er XVvet kantved e voe adsavet ar mogerioù-tro, ar pezh a weler gant Porzh Bro-Ereg hag e zaou dour a zo o tiwall antre ar gêr gloz.
Au XVIe siècle, la construction de la basilique Notre-Dame-de-Paradis, toute de flamboyance gothique, fait naître un nouveau quartier. 
Er XVIvet kantved e voe savet bazilikenn Itron-Varia ar Baradoz e doare ar goteg flammek, ha da-heul e voe krouet ur c’harter nevez.
En 1857, ce sont les haras nationaux qui s'installent à Hennebont. En 1860, s'ouvre, pour un siècle, la grande aventure des "Forges de Hennebont".
Dont a reas ar Greoù Broadel d’en em staliañ en Henbont e 1857, hag e 1860 e krogas istor bras « Govelioù Henbont ».
La ville offre un panorama inédit sur l'architecture du XVIe siècle jusqu'à nos jours. 
En Henbont e kaver un diverrañ dibar eus ar savouriezh adalek ar XVIvet kantved betek an deiz a hiziv.
Derrière le rempart, les maisons couronnées de tuffeau témoignent d'un glorieux passé commerçant. 
A-dreñv ar mogerioù-kreñv e weler, gant an tiez tufev war o gorre, pegement a lañs a oa gant ar c’henwerzh eno gwechall.
La maison du Sénéchal, en pans de bois, rappelle le pouvoir ducal. 
Dont a ra da soñj d’an den eus galloud an duged pa sell ouzh ti ar Senechal hag e vannoù koad.
Hors les murs, les hôtels particuliers du XVIIIe siècle entourent la place Foch. 
E-maez ar gêr gloz e c’haller gwelet osteloù prevez eus an XVIIIvet kantved tro-dro da blasenn Foch.
Ça et là, de petites maisons 1930 exposent leurs ornementations "Art déco". 
Amañ pe ahont e kaver tiez bihan eus ar bloavezhioù 1930 hag o c’hinkladurioù « Arz-kinklañ ».
Des réalisations nouvelles croisent les témoins du passé et composent avec le riche patrimoine naturel un territoire aux multiples facettes.
Gwelet a reer oberoù nevez kichen-ha-kichen gant re an amzer dremenet en ur glad naturel pinvidik, ar pezh a ya da stummañ un tolead liesneuz.
Site de promontoire et de passage sur l'Oust
Lec’h war an uhel ha lec’h treizh war an Oud
Ville castrale de type "roche-forte"
Kêr-gastell doare « roc’h kreñv »
Etape capitale sur la route des ducs de Bretagne, Josselin apparaît au détour du chemin, accroché à flanc de colline, avec, à ses pieds, l'imposant château des Rohan, forteresse imprenable campée sur le roc, dont le destin est étroitement lié à la vie de la cité.
Un arsav a bouez eo Josilin war hent duged Breizh. P’en em gaver e pleg an hent e weler anezhi, ouzh tor an dosenn, ouzh he zroad ar pezh mell kastell bet savet gant ar re Roc’han, anezhañ ur c’hreñvlec’h na c’hall ket bezañ kemeret, sonn war ar reier, ul lec’h stag-mat ouzh buhez Josilin.
Josselin fut fondé au XIe siècle par le vicomte de Porhoët, autour d'une motte féodale implantée sur un éperon rocheux, et à partir des trois prieurés Sainte-Croix, Saint-Martin et Saint-Nicolas. 
Savet e voe Josilin en XIvet kantved gant beskont ar Porc’hoed en-dro d’ur voudenn feodel a oa war ur beg roc’hellek, ha d’an tri frioldi ar Groaz Santel, Sant-Varzhin ha Sant-Nikolaz.
Le château, détruit par Henri II Plantagenêt, est reconstruit en pierre à la fin du XIIe siècle, et se développe progressivement. 
Distrujet e voe ar c’hastell war urzh Herri II Plantajened, hag adsavet e voe, e fin an XIIvet kantved, ur c’hastell maen hag a greskas tamm-ha-tamm.
La ville se ceint de remparts ; vers 1500, Jean II de Rohan édifie un nouveau logis. 
Savet e voe mogerioù-kreñv en-dro d’ar gêr ; war-dro 1500 e voe savet un annez nevez gant Yann II Roc’han.
Du XVe au XVIIIe siècle, la ville est prospère grâce à ses fabriques de draps, ses tanneries, ses foires. 
Berzh a rae Josilin etre ar XVvet hag an XVIIIvet kantved gant he fabrikoù mezher, he stalioù kivijerezh, he foarioù.
En déclin à la fin du XVIIIe siècle, Josselin reprend un certain dynamisme au XIXe siècle avec la canalisation de l'Oust et le développement du culte marial. 
Koll a reas lusk e fin an XVIIIvet kantved a-raok adtapout lañs en XIXvet kantved pa voe kaniet an Oud ha pa grogas kehelerezh ar Werc'hez Vari da dapout brud.
Au gré des ruelles, le promeneur se laissera charmer par cette cité médiévale qui a su concilier patrimoine architectural ancien et modernité. 
E pleg ur straedig bennak e vo plijet ar vizitourien gant ar gêr-se eus ar Grennamzer ma ya ar glad savadurel kozh asambles gant an traoù nevez.
Il pourra ainsi visiter le château et la basilique Notre-Dame-du-Roncier, contempler la cité depuis son clocher, et découvrir une cinquantaine de maisons en pans de bois, la plus ancienne datant de 1538.
Gallout a raint a-giz-se bizitañ ar c’hastell hag an iliz Itron-Varia an Drein, arvestiñ ouzh ar gêr diwar ar c’hloc’hdi, ha gwelet neuze un hanter-kant bennak a diez o bannoù koad, a zo an hini koshañ anezho eus ar bloaz 1538.
La ville des Rohan est duale ! 
Daou du zo da gêr ar re Roc’han !
Sise de part et d'autre de l'Oust, elle relevait jusqu'à la Révolution de deux évêchés : Saint-Malo au nord de la rivière, siège de la ville haute ; Vannes au sud, domaine du bourg prieural de Sainte-Croix avec son cortège de maisons en pans de bois colorés montant vers le sanctuaire. 
Emañ a bep tu d’an Oud ha betek an Dispac’h e oa rannet etre daou eskopti : hini Sant-Maloù en norzh d’ar stêr, lec’h m’emañ kêr an nec’h ; hini Gwened er su, eno tachenn bourc’h prioldi ar Groaz Santel hag hec’h aridennad tiez o bannoù koad liesliv war an hent da bignat betek ar santual.
Son château, un des plus imposants en granite de France, arbore côté Oust, les traits des forteresses médiévales, côté jardin l'aspect d'une demeure d'agrément au décor flamboyant du gothique finissant. 
Unan eus ar re voemusañ e Frañs e-touez ar re a zo savet greunvaen eo kastell Josilin. Diouzh tu an Oud e tiskouez tres ur c’hreñvlec’h eus ar Grennamzer ; diouzh tu al liorzh eo un ti-annez dudius fichet e doare flammek fin ar marevezh gotek.
La cité née il y a mille ans de la rencontre du minéral et de l'eau, du granite et de l'Oust, du civil et du sacré, se prépare ardemment, tel Janus, après avoir dit son passé à dire son avenir.
Prest eo Josilin, ha hi ganet mil bloaz zo diwar kejadenn ar mein gant an dour, ar greuvaen gant an Oud, al laik gant ar relijiel, d’ober he zreuz en amzer-da-zont.
Ville castrale protégée par l'eau
Kêr-gastell gwarezet gant an dour
Né dans un vallon encaissé, adossé à un long et beau lac de quatre kilomètres, Jugon-les-Lacs fait figure d’oasis au milieu d’un océan de verdure. 
Ganet eo Lanyugon en ur saonenn don, sko ouzh ur stank hir ha brav pevar c’hilometr dezhañ. Emañ evel un oaziz e-kreiz ur mor a c’hlasvez.
Son patrimoine architectural, avec ses demeures en granit et sa place centrale, rappelle fièrement le passé de Jugon, place forte du Penthièvre à l’époque des ducs de Bretagne.
He glad savadurel, gant an tiez-annez greuvaen ha plasenn kreiz-kêr, a zegas da soñj d’an dud eus amzer dremenet lorc’hus Lanyugon, pa oa ur c’hreñv er Pentevr da vare duged Breizh.
Toute l’histoire de Jugon-les-Lacs, joyau du Penthièvre, s’articule autour de l’eau. 
Kement tra hag a sell ouzh istor Lanyugon, anezhi perlezenn ar Pentevr, zo liammet gant an dour.
Hier élément fondamental de défense, aujourd’hui support privilégié des activités touristiques et de loisirs. 
Gwechall e oa un dra a bouez evit an difennoù, hiziv an deiz e vez priziet kalz evit an touristerezh hag an dudiamantoù.
Le charme tranquille de la cité ferait presque oublier son rôle stratégique dans l’histoire bretonne. 
Ken dudius ha sioul eo ar gêr-se ken e vefed techet d’ankouaat he doa bet ur pouez a-fet strategiezh en istor Breizh.